b'\n_START_ARTICLE_\nH\xc3\xa4lbiv k\xc3\xa4itumine\n_START_PARAGRAPH_\nH\xc3\xa4lbiv k\xc3\xa4itumine (deviant behaviour) on inimese v\xc3\xb5i grupi tegevus, mis ei ole vastavuses antud \xc3\xbchiskonna v\xc3\xb5i kultuuri, subkultuuri, grupi iseloomulike (legitiimselt paika pandud v\xc3\xb5i faktiliselt kujunenud) normide ja ootustega (nt moraal, kombed, traditsioon, tegevusmoodused ja k\xc3\xa4itumismallid) ning on \xc3\xbchiskonna poolt hukka m\xc3\xb5istetud. Sageli peetakse h\xc3\xa4lbivast k\xc3\xa4itumisest r\xc3\xa4\xc3\xa4kimisel silmas neid k\xc3\xa4itumisviise, mis on seadusega keelatud.'